Jugueu una partida a l'Hitori.
Miquel-Àngel Burgos i Fradeja
miquel.angel.burgos@gmail.com 2020

# Jugar una partida

Per a començar una partida nova, premeu el botó de menú de la cantonada superior dreta de la finestra i seleccioneu Partida nova. Si ja esteu jugant una partida, l'Hitori us demanarà si voleu aturar-la.

Per a pintar una casella, feu-hi clic; per a restablir-la, feu-hi clic de nou. Quan es pintin les caselles de manera que no es trenqui cap de les tres regles, la partida s'acabarà i el tauler no podrà manipular-se més.

L'Hitori també us permet d'etiquetar caselles com a referència per a resoldre un tauler. Això es pot fer prement Ctrl o Maj i fent clic en una casella alhora. Cada combinació etiqueta de manera diferent i les caselles es poden etiquetar de les dues maneres alhora. Les caselles etiquetades poden restablir-se fent-hi clic de nou mentre es prem Ctrl o Maj.

Per a desfer o refer un moviment, premeu Desfer o Refer a la barra de capçalera. Podeu desfer o refer tants moviments com vulgueu, sense cap mena de restricció.

Per a obtenir un consell sobre quines caselles pintar, premeu Consell a la barra de capçalera. Una casella es mostrarà amb un contorn vermell parpellejant. Això significa que l'estat actual de la casella (pintada o no) és incorrecte i s'ha de canviar per a guanyar la partida.